Document ID: /roh_data/filtered/fineweb-2-filterrobots_roh.jsonl.gz/65331

Plirs blessads suenter cravals tranter Curds e Tircs a Berna
- Sonda, 12.9.2015, 17:09
A Berna hai dà acts da violenza tranter Tircs e Curds. Pliras persunas sajan vegnidas blessadas, sco l'agentura da novitads sda rapporta.
La polizia ha serrà parts dal center da Berna. Pliras ambulanzas sajan stadas en acziun ed hajan transportà blessads en l'ospital.
Ils Curds hajan empruvà da disturbar ina demonstraziun da naziunalists tircs. Malgrà che la polizia haja empruvà da tegnair enavos els, hajan ils Tircs attatgà ils Curds en ina via laterala.
RR novitads 17:00